EkBass/fiwiki-20250220-pages-articles huggingface dataset:
Mesklá

Mesklá () on Kreikan kylä, joka sijaitsee Kreetan saarella. Se kuuluu hallinnollisesti Plataniáksen kuntaan, Chanián alueyksikköön ja Kreetan alueeseen. Aiemmin kylä kuului Mousoúroin kuntaan ja vuodesta 2011 lähtien Plataniáksen kunnan Mousoúroin kunnallisyksikköön. Kylän väkiluku on 333 (vuonna 2011). pienoiskuva|vasen|Mesklán kaksi Neitsyt Marian kirkkoa, etualalla bysanttilainen ja taustalla uusi kirkko. Mesklán kylä sijaitsee Kreetan luoteisissa sisäosissa noin 21 kilometriä etelälounaaseen Chaniásta. Se on rakennettu Lefká Óri -vuorten pohjoisrinteeseen noin 200 metrin korkeudelle merenpinnasta laskettuna. Antiikin aikana nykyisen kylän paikalla sijaitsi jonkun poliksen eli kaupunkivaltion, oletettavasti Keraian poliksen, kaupunkikeskus. Siitä on säilynyt rakennusten ja kaupunginmuurien jäänteitä. Kylässä on kaksi bysanttilaisaikaista kirkkoa, Vapahtajan (Sotíras) kirkko ja Neitsyt Marian kuolonuneen nukkumisen (Koímisis tis Theotókou) kirkko, kumpikin 1300-luvulta, sekä uusi Neitsyt Marialle omistettu kirkko vuodelta 1972. Mesklá muodostaa myös laajemman kyläyhdyskunnan (Τοπική Κοινότητα Μεσκλών, Topikí Koinótita Mesklón), johon kuuluu varsinaisen Mesklán kylän lisäksi Zoúrvan kylä. Koko yhdyskunnan väkiluku on 353. == Lähteet == == Aiheesta muualla == Luokka:Kreetan kylät Luokka:Plataniás
Mýrthios

Mýrthios (; myös Mírthios) on Kreikan kylä, joka sijaitsee Kreetan saarella. Se kuuluu hallinnollisesti Ágios Vasíleioksen kuntaan, Réthymnon alueyksikköön ja Kreetan alueeseen. Aiemmin kylä kuului Foínikaksen kuntaan ja vuodesta 2011 lähtien Ágios Vasíleioksen kunnan Foínikaksen kunnallisyksikköön. Kylän väkiluku on 203 (vuonna 2011). Mýrthioksen kylä sijaitsee Kreetan lounaisosassa noin 1,2 kilometriä sisämaahan saaren etelärannikosta eli Libyanmeren rannasta ja noin 20 kilometriä etelään Réthymnon kaupungista. Se on rakennettu vuorenrinteeseen noin 480 metrin korkeudelle merenpinnasta laskettuna. Kylä on monin tavoin perinteinen ja sen pääelinkeinot ovat maanviljely ja karjankasvatus. Mýrthios muodostaa myös laajemman kyläyhdyskunnan (Τοπική Κοινότητα Μύρθιου, Topikí Koinótita Mýrthiou), johon kuuluvat varsinaisen Mýrthioksen kylän lisäksi kylät Foínikas, Kalypsó, Kámpos, Kókkina Choráfia ja Myrthianós Plakiás. Koko yhdyskunnan väkiluku on 488. == Lähteet == == Aiheesta muualla == Luokka:Ágios Vasíleios Luokka:Kreetan kylät
Shimanto (Kōchi)

Shimanto () on Japanin kaupunki Shikokun saarella Kōchin prefektuurissa. Se sijaitsee prefektuurin länsiosassa Tyynenmeren Tosanlahteen laskevan Shimantojoen ala- ja keskijuoksulla. Pohjoisessa se rajautuu Ehimen prefektuuriin. Shimantossa on 33 693 asukasta (lokakuussa 2019) ja sen pinta- ala on 632,29 neliökilometriä. Shimanto on hallinnollisena yksikkönä suhteellisen uusi: kaupunki perustettiin vuonna 2005 liitämällä yhteen Nakamuran kaupunki ja Nishi-Tosan kyläkunta. Asutus alueella on vanhaa, ja sieltä on löydetty muun muassa kofun-hautakumpuja ja muita historiallisia jäänteitä. Vuonna 1468 Nakamuraan pakeni Kiotosta Ōnin-sotaa ministeri Ichijō Norifusa, joka rakensi paikalle kaupungin Kioton mallin mukaan. Siitä Nakamura sai lempinimen ”pikku-Kioto”. 1600-luvun lopulta lähtien alue oli Tosan daimiokunnan suorassa hallinnassa. Merkittäviä elinkeinoja Shimantossa ovat esimerkiksi riisin, vihannesten ja hedelmien viljely sekä metsätalous. Shimanton nähtävyksiin kuuluvat Fuba Hachiman-gūn pyhäkkö, jonka päähalli on nimetty tärkeäksi kulttuuriomaisuudeksi, Taihei-jin temppeli ja Shimanton sudenkorentopuisto. Kurosonjoen yläjuoksulla on säilynyt luonnontilaista japaninpyökkimetsää. Shimantoa palvelevat Tosa Kuroshio -rautatie ja JR Shikokun Yodo-linja. == Kuvia == Tiedosto:Shimanto River (5279082249).jpg|Shimanto ilmasta Tiedosto:Fuba-hachimangu, shaden.jpg|Fuba Hachiman-gū Tiedosto:Shimanto River And Iwama Bridge 1.jpg|Shimantojoki Tiedosto:Tosa Kuroshio Railway Nakamura Station 20100825 1.jpg|Nakamuran rautatieasema == Lähteet == == Aiheesta muualla == * Kaupungin internetsivut Luokka:Kōchin prefektuurin kaupungit
Merseburgin loitsut

Merseburgin loitsut (Merseburger Zaubersprüche) on kaksi esikristillistä germaanista mytologiaa edustavaa säkeistöä. Ne ovat tiettävästi ainoat säilyneet kirjalliset dokumentit kristinuskoa edeltäneestä germaanisesta muinaisuskosta. Oikeushistorian tutkija Georg Waitz löysi ne vuonna 1841 eräästä 800- tai 900-luvulta peräisin olevasta teologisesta käsikirjoituksesta, jota säilytettiin Merseburgin tuomiokirkossa. Loitsut nimettiin löytöpaikkansa mukaan ja ne julkaisi Jacob Grimm vuonna 1842. Ensimmäinen loitsu kertoo jumalattarista, valkyrioista, jotka käyvät taistelukentälle ja jakaantuvat kolmeen ryhmään. Yksi solmii siteitä, toinen estää vihollisarmeijaa etenemästä, kolmas vapauttaa sotavankeja. Toinen loitsu kertoo jumalista Phol ja Odin, jotka ratsastavat halki metsän. Balderin eli Pholin hevonen loukkaantuu pahoin, ja vain Odin kykenee pelastamaan hevosen. Loitsut on kirjoitettu muinaisyläsaksan kielellä. Ensimmäinen loitsu: Eiris sâzun idisi, sâzun hêra duoder. Suma hapt heptidum, suma heri lezidun, suma clûbôdun umbi cuoniouuidi: insprinc haptbandum, inuar uîgandun! Toinen loitsu: Phol ende Uuôdan uuorun zi holza. Dû uuart demo Balderes uolon sîn uuoz birenkit. Thû biguol en Sinthgunt, Sunna era suister, thû biguol en Frîia, Uolla era suister; thû biguol en Uuôdan sô hê uuola conda: sôse bênrenkî, sôse blutrenkî, sôse lidirenkî: bên zi bêna, bluot zi bluoda, lid zi geliden, sôse gelimida sin! == Lähteet == == Aiheesta muualla == *Biblioteca augustana: Merseburger Zaubersprüche um 750 (Loitsujen molemmat säkeistöt muinaisyläsaksaksi) Luokka:Germaaninen mytologia Luokka:Saksi- Anhaltin historia
Haavakuume

Haavakuume on taidemaalari Akseli Gallen-Kallelan maalaama, realistinen öljyvärimaalaus vuodelta 1889. Maalauksen korkeus on 62 ja leveys 72,5 senttimetriä. Teos esittää kuumeessa vuoteella makaavaa parrakasta miestä, jonka vasen käsi on kääritty paksuun siteeseen. Teos oli julkisesti esillä Berliinissä vuonna 1895 pidetyssä Gallen-Kallelan ja Edvard Munchin yhteisnäyttelyssä, jossa se myytiin yksityiskokoelmaan. Maalauksen sijaintia ei tiedetty yli sataan vuoteen ennen kuin sveitsiläinen Beurret & Bailly Auktionen -huutokauppakamari otti yhteyttä Gallen-Kallelan museoon vuonna 2017 teoksen aitouden varmistamiseksi. Teos myytiin vuonna 2017 Beurret & Bailly Auktionen -huutokauppakamarin huutokaupassa yksityiselle ostajalle 535 040 Sveitsin frangilla. == Lähteet == Luokka:1880-luvun maalaukset Luokka:Akseli Gallen-Kallelan maalaukset Luokka:Realistiset maalaukset
El Pescaílla

Antonio González Batista, ”El Pescaílla” tai ”El Pescadilla” (3. maaliskuuta 1925 Barcelona – 12. marraskuuta 1999 Alcobendas) oli espanjalainen kitaristi, laulaja ja lauluntekijä. Antonio González, ”Chacho” (Josep Maria Valentí) ja Peret (Pedro Pubill Calaf) olivat katalonialaisen rumban (rumba catalana) uranuurtajia 1950–1960-luvuilla. Katalonialainen rumba kehittyi romaniyhteisöissä Barcelonassa. Antonio Gonzálezin isä oli ammatiltaan kalastaja, joka lauloi ja soitti kitaraa Barcelonan flamencoravintoloissa (tablao). Joidenkin mielestä Gonzálezin isää voidaan pitää katalonialaisen rumban kehittäjänä. González oli isänsä mukana ja oppi esiintymisen nopeasti. Jo 1940-luvulla Antonio González oli ”flamencorumban kuningas”. Gonzálezin omien levytysten määrä ei ole suuri mutta laadullisesti pätevä. González oli naimisissa Dolores Amayan kanssa, jonka kanssa hän sai yhden lapsen. Toinen lapsi syntyi suhteesta Carmelita Santosin kanssa. Gonzálezin toinen puoliso Lola Flores oli tunnettu flamenco-taiteilija, jonka kanssa hän teki yhteistyötä. Lola Floresin kanssa hän sai kolme lasta. ==Lähteet== * Discogs === Viitteet === Luokka:Espanjalaiset laulajat Luokka:Espanjalaiset kitaristit Luokka:Espanjan romanit Luokka:Vuonna 1925 syntyneet Luokka:Vuonna 1999 kuolleet
Esko (Minnesota)

Esko on kunnallishallinnoton alue ja väestölaskennallinen asuinpaikka Minnesotan osavaltiossa Yhdysvalloissa. Se sijaitsee Carltonin piirikunnassa noin 25 kilometriä Duluthin kaupungista lounaaseen. Asukasluku vuoden 2010 väestölaskennassa oli . Eskon asukkaat ovat enimmäkseen Suomesta, Ruotsista ja Norjasta 1900-luvun alussa muuttaneiden maahanmuuttajien jälkeläisiä. Alex Esko -niminen mies perusti erääseen tienristeykseen kaupan vuonna 1919, jolloin risteystä alettiin sanoa Esko's Corneriksi. Seuraavana vuonna alueelle perustettiin koulu, ja myöhemmin paikannimi lyhennettiin Eskoksi. Eskon historiallinen seura julkaisi vuonna 2014 kirjan Esko's Corner,. ==Lähteet== Luokka:Minnesotan väestönlaskennalliset asuinpaikat
Hamsa al-Wadi Juris

Hamsa al-Wadi Juris (s. 1957 Bagdad, Irak) on Syyriassa varttunut, vuodesta 1985 Suomessa asunut pianisti.Pianokonsertti Hamsa Al-Wardi Juris: Lähi-idästä Suomeen Espanjan kautta Turun konservatorio Al-Wadi Juris sai pianonsoiton opetusta Damaskoksessa äidiltään Cynthia Everett al-Wadilta ja Viktor Buninilta. Hänen isänsä oli konservatorion Damaskokseen perustanut säveltäjä, kapellimestari Solhi al-Wadi. Al-Wadi Juris opiskeli vuosina 1976–1985 Moskovan konservatoriossa Pavel Messnerin johdolla ja pääsi vuoden 1981 kansainvälisessä Beethoven-kilpailussa Wienissä neljännelle sijalle. Hän osallistui myös vuonna yhdeksänteen 1975 Frédéric Chopin -pianokilpailuun sen nuorimpana kilpailijana.HAMSA AL-WADI JURIS 6th International FRANZ LISZT Competition for Young Pianists Vuonna 1985 al-Wadi Juris asettui Suomeen miehensä Carlos Jurisin kanssa; pariskunta oli ryhtynyt yhteistyöhön pianoduona vuonna 1983. Kaksikko on opettanut Keski-Suomen konservatoriossa, Espoon musiikkiopistossa ja Sibelius-Akatemiassa. He ovat esiintyneet yhdessä ja erikseen eri puolilla maailmaa. He toimivat joulukuussa 1997 solisteina Max Bruchin kahden pianon konserton (Op. 88a) Etelä-Amerikan-ensiesityksessä Ecuadorin sinfoniaorkesterin kanssa Quitossa. He ovat myös soittaneet yhdessä suomalaisten orkesterien solistina Heikki Rautasalon johdolla. Al-Wadi Juris on tehnyt yhteistyötä lisäksi viulisti Ashraf Katebin kanssa.The Music of Syria: A Concert by Contemporary Syrian Composers with Ashraf Kateb & Hamsa Al-Wadi Juris Brown University Center for Middle East Studies Al-Wadi Juris teki Kaliforniassa vuonna 1998 kiertueen Syyrian sinfoniaorkesterin kanssa. Hänellä on ollut oppilainaan sekä koti- että ulkomaisissa pianokilpailuissa menestyneitä pianisteja. Oppilaiden joukossa ovat olleet Marko HilpoMarko Hilpo Lieksan Vaskiviikot, Valeria ResjanValeria Resjan Oulun Musiikkijuhlat, Alicia Ibáñez-ResjanAlicia Ibáñez-Resjan Rajaton Taide ja Kirill Kozlovski.Kirill Kozlovski Pilfink Records Hän on myös kuulunut pianokilpailuiden tuomaristoihin Suomessa ja muualla. == Lähteet == Luokka:Suomalaiset pianistit Luokka:Syyrialaiset muusikot Luokka:Musiikkipedagogit Luokka:Vuonna 1957 syntyneet Luokka:Elävät henkilöt
Malin Bång

Malin Bång (s. 1974) on ruotsalainen säveltäjä.About Malin BångMalin Bång BabelScores Hänen opettajiensa joukossa olivat Brian Ferneyhough, Gérard Grisey, Philippe Manoury, Philippe Capdenat, Chaya Czernowin, Walter Zimmermann, Friedrich Goldmann, Ole Lützow Holm, Pär Lindgren, Jan Sandström ja Peter Lyne.Malin Bång Curious Chamber Players Bång oli mukana perustamassa Curious Chamber Players -kokoonpanoa, jonka nimikkosäveltäjäksi pääsi. Hänen tuotantoonsa kuuluu performanssiteoksia, orkesterille ja muille soitinkokoonpanoille tehtyjä sävellyksiä sekä elektronista ja elektroakustista musiikkia. Hänen teoksiaan ovat esittäneet eri maissa muiden muassa Klangforum Wien, ensemble recherche, Ensemble Nikel, Nadar Ensemble, Faint Noise ja SWR- sinfoniaorkesteri. Bångin saamien palkintojen joukossa ovat Carin Malmlöf- Forsslingin palkinto (2014) ja Donaueschingenin musiikkipäivien orkesteripalkinto (2018). Bång aloitti syksyllä 2018 toiminnan Göteborgin teatteri- ja musiikkiakatemian sävellyksen laitoksen vanhempana luennoitsijana. == Lähteet == == Aiheesta muualla == * Viralliset sivut Luokka:Ruotsalaiset säveltäjät Luokka:Vuonna 1974 syntyneet Luokka:Elävät henkilöt
Ashraf Kateb

Ashraf Kateb (s. 1969 Aleppo) on syyrialaissyntyinen, vuodesta 1992 Berliinissä asunut viulisti ja säveltäjä.The Music of Syria: A Concert by Contemporary Syrian Composers with Ashraf Kateb & Hamsa Al-Wadi Juris Brown University Center for Middle East Studies Kateb opiskeli viulunsoittoa Aleppossa, Moskovassa, Berliinissä ja Krakovassa. Hän soitti vuosien ajan Philharmonie der Nationen -orkesterissa. Vuonna 1998 hän käynnisti Arabic Music and the World -hankkeen, jonka yhteydessä hän on kerännyt arabisäveltäjien teoksia esitettävikseen. Hän on esiintynyt pianistin ja viulistin muodostamissa duoissa muiden muassa Hamsa al-Wadi Jurisin, Dania AltabbaanDuo Kateb-Altabbaa, a musical conversation between Europe and the East. Consulate general of France in Jeddah, Ivan Urvalovin, Ulugbek Palvanovin ja Gaswan Zeriklyn kanssa. Hän on myös levyttänyt.Ashraf Kateb UNESCO == Lähteet == Luokka:Syyrialaiset muusikot Luokka:Saksalaiset viulistit Luokka:Saksalaiset säveltäjät Luokka:Vuonna 1969 syntyneet Luokka:Elävät henkilöt
Henri Hautamäki

Henri Hautamäki (s. 10. lokakuuta 1988) on suomalainen poliitikko, joka toimi Suomen Sisun puheenjohtajana vuosina 2020–2022. Hän aloitti Perussuomalaisten Nuorten hallituksessa vuonna 2019. == Poliittinen ura == Hautamäki oli ehdolla kuntavaaleissa 2017 Turussa. Hän sai 48 ääntä eikä tullut valituksi. Hautamäki on toiminut Turun monikulttuurisuusneuvoston jäsenenä. Vuoden 2021 kuntavaaleissa hän sai Turussa 122 ääntä eikä tullut valituksi. Hautamäki toimi Perussuomalaisten Varsinais-Suomen piirin hallituksessa vuonna 2018. Vuoden 2017 puoluekokouksessa Hautamäki kannatti puolueen puheenjohtajaksi europarlamentaarikkoa Jussi Halla-ahoa. Syyksi hän mainitsee pettymyksen Timo Soinin politiikan tekoon perussuomalaisten ollessa hallituksessa. == Suomen Sisussa == Hautamäki aloitti Suomen Sisun Varsinais-Suomen piiripäällikkönä vuonna 2017. Hänet valittiin Suomen Sisun puheenjohtajaksi järjestön suurkäräjillä lauantaina 2. marraskuuta 2019 Turussa. Valinta oli vuosiksi 2020–2022. Edellinen puheenjohtaja perussuomalaisten kansanedustaja Olli Immonen ei asettunut enää ehdolle. ==Näkemyksiä== Hautamäen mielestä Tarton rauhan sopimuksen rajat tulisi palauttaa voimaan. Euroopan unionin ylläpitämä faktantarkistussivu yritti oikaista käsitystä, joka asiasta syntyi Venäjällä. Monet venäläiset luulivat Suomen valtion vaativan Tarton rauhan rajojen palauttamista.https://euvsdisinfo.eu/report/finland-demands-russia-to-return- karelia/ Hautamäki on huolissaan myös Suomen huoltovarmuudesta ja vaatii ruuantuotannon pysymistä Suomessa ja Laivue 2020 -hankinnan suorittamista täysimääräisenä kauppamerenkulun suojaamiseksi.https://www.ps- nuoret.fi/kannanotot/kohti-kansallista-ymparistopolitiikkaa/ https://www.ps- nuoret.fi/kannanotot/koko-suomea-puolustettava/ Hänen mielestään myös reserviläisten kuntoon tulisi kiinnittää huomiota.https://aamuset.fi/artikkeli/4520825/VarsinaisSuomen+Perussuomalaiset+Nuoret+Taistelijoiden+kunnosta+pidettava+huolta Hautamäen mukaan Suomen on erottava Euroopan unionista kansan ja maan talouden takia. Kansainvälisistä sopimuksista ja velvoitteista, jotka koskevat haitallista maahanmuuttoa, pitäisi hänen mielestään luopua. Hautamäen mielestä Isis-järjestön jäsenten vaimoja tai lapsia ei pitäisi ottaa Suomeen.https://www.iltalehti.fi/politiikka/a/03154e2e-6f82-4f4e-93f7-df51f70b9916 Hänen mielestään myöskään Turun kaupungin ei pitäisi olla naiivi vaan varautua terrorismin lisääntymiseen.https://aamuset.fi/artikkeli/3944863/VarsinaisSuomen+Perussuomalaiset+Nuoret+Turun+varauduttava+terrorismiin . Hautamäki näkee myös laittomasti maassa oleskelevien piilottelun huolestuttavana kehityksenä.https://aamuset.fi/artikkeli/4014808/VarsinaisSuomen+Perussuomalaiset+Nuoret+Turun+kaupungin+lopetettava+laittomasti+maassaolevien+piilottelu Hautamäen mielestä ainoastaan sukujuuret eivät riitä suomalaisuuteen vaan tarvitaan myös kulttuuriyhteys. == Lähteet == Luokka:Suomen Sisun puheenjohtajat Luokka:Perussuomalaiset poliitikot Luokka:Vuonna 1988 syntyneet Luokka:Elävät henkilöt
Kostamuksen luontokeskus

Kostamuksen luontokeskus sijaitsee Kostamuksen kaupungissa lähellä Kontokkijärven rantaa, ja sen tarkoituksena on esitellä paikalliselle väestölle Kostamuksen seudun ja Karjalan luontoa. Luontokeskus on suunnattu erityisesti lapsille. Luontokeskus on avoinna yleisölle sopimuksen mukaan. Rakennuksessa pidetään opintotilaisuuksia ja luentoja, näytetään luontoaiheisia elokuvia sekä esitellään Kostamuksen luonnonpuistoa ja Ystävyyden puistoa. Laitoksella on yhteistyötä Suomen puolella sijaitsevan Metsähallituksen hallinnoiman Luontokeskus Petolan kanssa. Kostamuksen luontokeskus toimii luonnonpuistojen valvontaa hallinnoimana elimenä. Sillä on käytössä muun muassa moottorikelkkoja ja riistakameroita. Samalla se toimii valokuva- ja videoarkistona. Keskuksen tutkimusosasto suorittaa luontoseurantaa ja koulutusta sekä tekee känsainvälistä yhteistyötä. Luontokeskuksen tehtäviin kuuluu myös ympäristökasvatus. == Lähteet == Luontokeskus Luokka:Venäjän museot Luokka:Luontokeskukset
Antitrombootit

Antitrombootit (ATC-koodi B01) estävät verihyytymiä eri tavoin. Ne estävät niiden muodostumista tai lisäävät niiden hajoamista. Antitrombooteille on 3 pääluokkaa, joille on toimintamekanismiin pohjautuvia alaluokkia: *antikoagulantit (eng. anticoagulants) estävät veren hyytymistä. Antikoagulantteja käytetään hyytymien ennaltaehkäisyyn. Esimerkkejä: **hepariini aktivoi antitrombiinia, joka estää muun muassa veren hyytymistä edistävää hyytymistekijä Xa:ta ja trombiinia. Pienimolekyyliset hepariinit (LMW-hepariinit) ja fondaparinuuksi (synteettinen hepariini) taas estävät lähinnä vain hyytymistekijää Xa antitrombiinivälitteisesti. **hirudiini-, bivalirudiini-, lepirudiini- ja desirudiinipeptidit sekä argatrobaani ja dabigatraani ovat suoria trombiinin estäjiä. **varfariini on K-vitamiini "antagonisti" (inhibiittori), joka estää K-vitamiinivälitteistä hyytymistekijöiden glutamaattien entsymaattista γ-karboksylaatiota γ-karboksiglutamaateiksi, jota vaaditaan tiettyjen hyytymistekijöiden kiinnittymiseen solukalvoihin. **apiksabaani, edoksabaani ja rivaroksabaani ovat suoria hyytymistekijän Xa estäjiä. *trombolyytit eli fibrinolyytit (eng. thrombolytics, fibrinolytics) lisäävät verihyytymän fibriinin hajotusta eli fibrinolyysiä. Trombolyyttejä käytetään jo olemassa olevien hyytymien hajotukseen (ns. liuotushoito). Esimerkkejä: **streptokinaasi tuottaa plasminogeenin kanssa kompleksin, joka muuntaa muita plasminogeenejä plasmiiniksi fibriinistä riippumattomasti. Plasmiini hajottaa fibriinihyytymiä. **alteplaasi, tenekteplaasi, reteplaasi ja desmoteplaasi toimivat kuten kehon luontainen plasminogeenin kudosaktivaattori (tPA). Nämä siis muuntavat plasminogeeniä plasmiiniksi fibriinistä riippuen. *verihiutale- estäjät eli antiaggregaatit (eng. antiplatelets) estävät verihiutaleiden liitosta eli aggregaatiota toisiinsa veritulpaksi. Verihiutale-estäjiä käytetään hyytymien ennaltaehkäisyyn. Esimerkkejä: **asetyylisalisyylihappo. Syklo-oksigenaasi 1:iä estämällä tämä estää tromboksaanin A2 tuottoa, joka edistäisi verihiutaleiden aktivoitumista ja liitosta toisiinsa. **klopidogreeli, prasugreeli, tikagrelori ja kangrelori ovat P2Y12-reseptorien antagonisteja eli estäjiä, jotka estävät siten ADP-välitteistä verihiutaleiden liitosta toisiinsa. **dipyridamoli estää verihiutaleiden cAMP:n hajotusta AMP:ksi fosfodiesteraasilla. Suuret cAMP-pitoisuudet hiutaleissa estävät niiden aktivaatiota ja liitosta toisiinsa. **absiksimabi, eptifibatidi ja tirofibaani ovat GPIIb/IIIa-reseptorin (glykoproteiini IIb, glykoproteiini IIIa) antagonisteja ja estävät siten hiutaleiden liitosta toisiinsa. ==Lähteet== *
Kauppatori (Seinäjoki)

Kauppatori on aukio Seinäjoen keskustassa. Se sijaitsee Torikeskuksen edustalla. Luokka:Seinäjoen keskusta Luokka:Seinäjoen aukiot ja torit
Naoko Akutagawa

Naoko Akutagawa (s. 1974 Hiroshima) on japanilainen pianisti ja cembalisti.Naoko Akutagawa Naxos Akutagawa aloitti pianonsoiton 3-vuotiaana ja siirtyi 16-vuotiaana cembaloon, jota opiskeli aluksi Toho Gakuen -musiikkikoulussa, sitten Glen Wilsonin johdolla Würzburgin musiikkiyliopistossa. Hänen opettajinaan Japanissa toimivat Masayasu Oshima ja Chiyoko Arita.Naoko Akutagawa AllMusic Hän julkaisi ensilevytyksensä Naxos- levymerkille vuonna 2005. Hänet palkittiin vuonna 2006 Roveretossa vanhan musiikin Premio Bonporti -kilpailussa ja vuonna 2008 Göttingenissä Händel- kilpailussa. Akutagawasta itsestään tuli vuonna 2001 Würzburgin musiikkiyliopiston professori. Hän on vieraillut henkilökunnan jäsenenä Alankomaiden kansallisoopperassa sekä luennoitsijana ja resitalistina Toho Gakuen -musiikkikoulussa. == Lähteet == Luokka:Japanilaiset pianistit Luokka:Cembalistit Luokka:Vuonna 1974 syntyneet Luokka:Elävät henkilöt
Pystyhanhikki

Pystyhanhikki (Potentilla recta) on ruusukasvien (Rosaceae) heimoon ja sormihanhikkien (Potentilla) sukuun kuuluva kasvilaji. Se on monivuotinen ja melko vankkarakenteinen ruohovartinen kasvilaji. Pystyhanhikki muistuttaa ulkonäöltään jonkin verran saksanhanhikkia (Potentilla thuringiaca), mutta lajit ovat erotettavissa toisistaan muun muassa kasvutavan sekä itusilmujen esiintymisen perusteella. Pystyhanhikilla esiintyy Suomessa kaksi alalajia: kaakonpystyhanhikki (Potentilla recta ssp. pilosa) ja rikkipystyhanhikki (Potentilla recta ssp. recta). Pystyhanhikki voi kasvaa noin 60 cm korkeaksi ja on kasvutavaltaan nimensä mukaisesti pysty. Varsissa on sekä lyhyitä että pidempiä karvoja, mutta varren tyvellä ei ole itusilmuja. Pystyhanhikin lehdet ovat kooltaan isoja, muodoltaan sormiliuskaisia ja väriltään vihreitä. Lehdet ovat myös molemmilta puoliltaan pehmeäkarvaisia, mutta lehdissä ei ole tähtikarvoja. Alimmat lehdet ovat pitkäruotisia ja niissä on viidestä seitsemään sormimaista liuskaa. Ylimmät lehdet ovat lyhytruotisia ja niissä on kolmesta viiteen sormimaista liuskaa. Lehtien korvakkeet ovat ehyitä ja lehtiruotien kanssa yhteen kasvaneita. Pystyhanhikin kukat sijaitsevat viuhkomaisena kukintona varsien kärjissä. Kukat ovat viisilukuisia, ja kukkien terälehdet ovat verholehtiä pidemmät. Terälehtien väri vaihtelee vaaleankeltaisesta kirkkaankeltaiseen. Pystyhanhikki kukkii kesä–heinäkuussa. Pystyhanhikki kasvaa erilaisilla kuivilla ja yleensä ihmisvaikutteisilla kasvupaikoilla, kuten heinämailla, tienpientareilla, ratavalleilla sekä muilla vastaavanlaisilla paikoilla. Suomessa pystyhanhikkia tavataan siellä täällä Etelä-Suomessa, lähinnä maan lounaisosissa. Pystyhanhikin tieteellisen nimen lajinimi (recta) tulee latinan kielen sanasta rectus (suom. suora, pysty). == Lähteet == == Aiheesta muualla == * Suomen Lajitietokeskus: Pystyhanhikki (Potentilla recta) * Luontoportti: Pystyhanhikki (Potentilla recta) * ITIS: Potentilla recta * United States Department of Agriculture (USDA): Potentilla recta * Flora of China: Potentilla recta Luokka:Sormihanhikit
Vesa Välimäki

Vesa Välimäki (s. 1968, Kuorevesi ) on suomalainen akustiikan tutkija ja Aalto-yliopiston professori sekä Aalto-yliopiston sähkötekniikan korkeakoulun varadekaani. Hän on erittäin aktiivinen tieteellisten julkaisuiden kirjoittaja ja hänen tuotantonsa käsittää lähes 400 julkaisua sekä neljä patenttia. Vuonna 2015 maailman suurin ja merkittävin tekniikan alan järjestö IEEE myönsi Vesa Välimäelle IEEE Fellow -palkinnon hänen laajasta tutkimuksestaan äänisignaalien analyysin ja synteesin parissa. Välimäki valmistui diplomi-insinööriksi vuonna 1992, tekniikan lisensiaatiksi vuonna 1994 ja tekniikan tohtoriksi vuonna 1995 Teknillisestä korkeakoulusta (TKK) (akustiikka ja äänenkäsittelytekniikka). Hänen väitöskirjansa käsitteli digitaalisia murtoviiveitä sekä akustisten putkien äänisynteesiä. Vuonna 2001 hänet nimitettiin professoriksi Tampereen teknillisen koulun Porin yksikköön ja vuodesta 2002 hän on toiminut äänisignaalien käsittelyn professorina Otaniemessä, ensin TKK:lla ja vuodesta 2010 lähtien Aalto-yliopistossa. Vuodesta 2017 lähtien hän on toiminut myös Aalto-yliopiston sähkötekniikan korkeakoulun tutkimuksesta vastaavana varadekaanina. Tutkijanuransa varrella Välimäki on ollut myös vierailevana tutkijana Westminsterin yliopistossa Lontoossa vuonna 1996 sekä Stanfordin yliopistossa USA:ssa vuosina 2008–2009. Kattavan oman julkaisutoiminnan lisäksi Välimäki on toiminut aktiivisesti tieteellisten lehtien toimituskunnissa seuraavasti: * 2005–2009, IEEE Signal Processing Letters * 2007–2009, Research Letters in Signal Processing * 2007–2011, IEEE Transactions on Audio, Speech and Language Processing * 2010–2013, Journal of Electrical and Computer Engineering * 2015–, IEEE/ACM Transactions on Audio, Speech and Language Processing (Senior area editor) Lisäksi Välimäki on toiminut vierailevana toimittajana lukuisissa teemanumeroissa. Kansainvälisten konferenssien järjestämisessä Välimäki on erityisesti osallistunut Digital Audio Effects (DAFX) sekä Sound and Music Computing (SMC) -konferenssien järjestämiseen viimeisen 20 vuoden aikana. == Julkaisuja == * * * == Lähteet == == Aiheesta muualla == * Google Scholar: Vesa Välimäki Luokka:Aalto-yliopiston professorit Luokka:Suomalaiset keksijät Luokka:Suomalaiset professorit Luokka:IEEE:n ansioituneet jäsenet Luokka:Vuonna 1968 syntyneet Luokka:Elävät henkilöt
Kelasvarvut

Kelasvarvut (Paxistima) on kasvisuku kelasköynnöskasvien (Celastraceae) heimossa. Se sisältää kaksi Pohjois-Amerikassa tavattavaa kasvilajia: pystykelasvarpu (Paxistima myrsinites, syn. P. myrtifolia) ja lamokelasvarpu (Paxistima canbyi). == Lähteet == == Aiheesta muualla == * ITIS: Paxistima * United States Department of Agriculture (USDA): Paxistima Luokka:Kelasköynnöskasvit
Mifepristoni

Mifepristoni on steroidijohdannaisiin kuuluva orgaaninen yhdiste. Lääketieteessä yhdistettä käytetään raskaudenkeskeytykseen yhdessä prostaglandiinijohdannaisten kanssa. Mifepristoni kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Mifepristoni on huoneenlämpötilassa kiteistä ainetta. Yhdiste on optisesti aktiivista ja sen kiertokyky kloroformiliuoksessa on +138,5. Mifepristoni sitoutuu progestiinireseptoreihin ja on niiden antagonisti eli se estää progestiinin vaikutuksen ja siten keskeyttää raskauden. Yhdiste sitoutuu myös glukokortikoidireseptoreihin ja on niiden antagonisti eli estää glukokortikoidien vaikutuksia. Mifepristonia käytetään lääkkeellisissä raskaudenkeskeytyksissä yhdessä prostaglandiinijohdannaisen kuten gemeprostin tai misoprostolin kanssa. Kiinassa mifepristoni on hyväksytty myös jälkiehkäisyyn. Mifepristoni tuli markkinoille ensimmäisen kerran Ranskassa vuonna 1988Do Won Hahn, John L. McGuire & Joachim Kuhnke: Contraception, Ullmann's Encyclopedia of Industrial Chemistry, John Wiley & Sons, New York, 2011.. ==Haittavaikutukset== Mifepristonin haittavaikutuksia voivat olla vatsakrampit, kohdun kivut ja verenvuoto emättimestä. ==Lähteet== Luokka:WHO:n tärkeimmät lääkkeet Luokka:Antiprogestogeenit Luokka:Raskaudenkeskeytyslääkkeet
Catha (täsmennyssivu)

Catha voi viitata seuraaviin: * Katpensaat (Catha), kasvisuku kelaskasvien heimossa * Cath eli Catha, etruskien auringon jumala
Moore (Oklahoma)

Moore on kaupunki Clevelandin piirikunnassa, Oklahoman osavaltiossa, Yhdysvalloissa. Kaupunki sijaitsee Oklahoma Cityn pääkaupunkialueella ja on osavaltion seitsemänneksi suurin kaupunki. Kaupungin väkiluku oli vuoden 2018 arvion mukaan 62 103, mikä tarkoittaa, että sen väkiluku oli noussut 12,7 prosenttia vuodesta 2010, jolloin kaupungissa asui 55 081 asukasta. Mooren pinta-ala on 56,5 neliökilometriä ja väestöntiheys on 1 099 asukasta neliökilometriä kohden. Kaupungin pormestari on Glenn Lewis, ja se perustettiin 1893. ==Tornadot== Mooressa on ollut vuosien 1998 ja 2015 välillä yhdeksän tornadoa. Oklahoma Cityn pääkaupunkiseutu sijaitsee Tornadokujalla, jonka vuoksi siihen kohdistuu erityisen paljon tornadoja ja raekuuroja ja kaupunkialue onkin yksi maailman tornadoalttiimmista suurista kaupunkialueista. == Katso myös == *Mooren tornado 2013 == Lähteet == == Aiheesta muualla == Luokka:Oklahoman kaupungit
Katpensaat

Katpensaat (Catha) on kasvisuku kelasköynnöskasvien (Celastraceae) heimossa. Se sisältää yhteensä kolme kasvilajia: katpensas eli khatpensas (Catha edulis), Catha abbottii ja Catha transvaalensis. == Lähteet == == Aiheesta muualla == *Kassu – Kasvien suomenkieliset nimet: Katpensaat (Catha) *United States Department of Agriculture (USDA): Catha *Flora of China: Catha Luokka:Kelasköynnöskasvit
The Lighthouse

The Lighthouse on vuonna 2019 ensi-iltansa saanut yhdysvaltalainen psykologinen kauhuelokuva, jonka on ohjannut Robert Eggers. Eggers on myös käsikirjoittanut elokuvan yhdessä veljensä Max Eggersin kanssa. Elokuva on kuvattu mustavalkoisena 35 mm:n filmille, siinä käytetään Movietone- kuvasuhdetta (1,19:1), ja sen ääniraita on monofoninen. The Lighthouse sai ensi-iltansa Cannesin elokuvajuhlilla 19. toukokuuta 2019 ja Suomessa Rakkautta ja anarkiaa -elokuvafestivaaleilla 23. syyskuuta 2019. Teatteriensi- illan se sai Yhdysvalloissa 18. lokakuuta 2019 ja Suomessa 15. marraskuuta 2019. == Juoni == Thomas Wake (Willem Dafoe) ja Ephraim Winslow (Robert Pattinson) lähetetään 1890-luvulla neljäksi viikoksi hoitamaan majakkaa syrjäiseen ja salaperäiseen Uuden-Englannin saareen, jossa he vähitellen menettävät järkensä. == Näyttelijät == == Arvosteluja == Hufvudstadsbladet Krister Uggeldahl Muropaketti Aki Lehti Kulttuuritoimitus Valtteri Mörttinen V2 Jari Tapani Peltonen Helsingin Sanomat Juho Typpö Episodi Maria Lättilä Film-O-Holic Valtteri Kauraoja == Lähteet == == Aiheesta muualla == * Viralliset kotisivut * Luokka:Vuoden 2019 yhdysvaltalaiset elokuvat Luokka:Yhdysvaltalaiset kauhuelokuvat Luokka:Yhdysvaltalaiset mustavalkoelokuvat Luokka:Psykologiset kauhuelokuvat Luokka:A24:n elokuvat Luokka:Robert Eggersin ohjaamat elokuvat
Guamin julkinen kirjastojärjestelmä

thumb|Nieves M. Flores Memorial Library, Hagåtña Guamin julkinen kirjastojärjestelmä (, tšamorroksi Sisteman Laibirihan Pupbleko Guåhan), on vuonna 1949 Yhdysvalloille kuuluvan Guamin tukikohtasaarella aloitettu projekti aluksi pääkaupungissa Hagåtñassa. Sen tarkoituksena on edistää lukutaitoa ja sivistystä sekä tallentaa historiaa saaren eri osissa sekä englanniksi että paikallisella tšamorron kielellä. Nykyään paikallisia kirjastoja on kuudella paikkakunnalla, jotka ovat Hagåtña, Agat, Barrigada, Dededo, Merizo ja Yona. Järjestelmää kehitetään muun muassa viisivuotissuunnitelmin. == Lähteet == Luokka:Yhdysvaltain kirjastot julkinen kirjastojärjestelmä
Bamakon yliopisto

Bamakon yliopisto () oli julkinen yliopisto Malin pääkaupungissa Bamakossa vuosina 1996–2011. Sen nimenä oli aluksi Malin yliopisto (Université de Mali). Malin yliopisto perustettiin aikaisempien korkeakoulujen pohjalta vuonna 1993 ja se aloitti toimintansa syksyllä 1996. Entiset korkeakoulut sulautuivat lopullisesti 2000-luvun alkuun mennessä. Vuonna 2002 oppilaitos sai nimen Bamakon yliopisto. Siihen kuului neljä tiedekuntaa, kolme instituuttia ja kolme ”koulua” (école). Yliopiston opiskelijamäärä kasvoi tavattoman nopeasti. Vuonna 1996–1997 opiskelijoita oli 10 775, vuonna 2000–2001 25 000 ja vuonna 2010–2011 jo lähes 80 000, joista 343 tohtoriopiskelijaa. Opetushenkilökunnan määrä laahasi kaukana jäljessä, aineelliset resurssit olivat puuttelliset ja rahoitus riittämätöntä. Bamakon yliopisto jaettiin vuonna 2011 neljäksi erilliseksi yliopistoksi, jotka ovat: * Université des lettres, langues et des sciences humaines de Bamako * Université des sciences, des techniques et des technologies de Bamako * Université des sciences juridiques et politiques de Bamako * Université des sciences sociales et de gestion de Bamako. ==Lähteet== Luokka:Bamako Luokka:Malin yliopistot ja korkeakoulut
Robert Eggers

Robert Neil Eggers (s. 7. heinäkuuta 1983 Lee, New Hampshire) on yhdysvaltalainen elokuvaohjaaja, käsikirjoittaja ja lavastaja. Hänen tunnetuimpia elokuviaan ovat The Witch (2015) ja The Lighthouse (2019), jonka hän käsikirjoitti veljensä Max Eggersin kanssa. == Yksityiselämä == Eggers on naimisissa tohtori Alexandra Shakerin kanssa. Heillä on yksi lapsi. == Filmografia == Elokuvat Vuosi Nimi Ohjaajana Käsikirjoittajana Tuottajana Huom. 2015 The Witch debyytti ohjaajana 2019 The Lighthouse kirjoittajana yhdessä Max Eggersin kanssa 2022 The Northman kirjoittajana yhdessä Sjónin kanssa 2024 Nosferatu Lyhytelokuvat 2007 Hansel and Gretel myös lavastajana 2008 The Tell-Tale Heart myös lavastajana 2015 Brothers == Lähteet == == Aiheesta muualla == Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Vuonna 1983 syntyneet Luokka:Elävät henkilöt
Université des sciences juridiques et politiques de Bamako

Université des sciences juridiques et politiques de Bamako eli USJPB on julkinen yliopisto Malin pääkaupungissa Bamakossa. Oikeus- ja valtiotieteellisen yliopiston edeltäjä on vuonna 1958 perustettu hallintokoulu École nationale d’administration. Se liitettiin vuonna 1993 Malin yliopistoon, joka sai myöhemmin nimen Bamakon yliopisto. USJPB syntyi vuonna 2011, jolloin Bamakon yliopisto jaettiin neljäksi erilliseksi yliopistoksi. Yliopisto koostuu yksityisoikeuden, julkisoikeuden sekä hallinto- ja valtiotieteiden tiedekunnista. ==Lähteet== ==Aiheesta muualla== * USJPB:n sivusto Luokka:Bamako Luokka:Malin yliopistot ja korkeakoulut
Turan (jumalatar)

Turan oli etruskien rakkauden jumalatar, joka kuvataan yleensä siivekkäänä naishahmona. Hänen tunnuseläimiään olivat sekä joutsen että kyyhkynen. Muita tunnusmerkkejä olivat varpu ja kukka. Hän oli myös Vulcin kaupungin suojelusjumalatar. Lurker 1987, s. 188 == Lähteet == * Manfred Lurker: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Lähteet === == Aiheesta muualla == Luokka:Etruskien jumalat Luokka:Rakkauden ja intohimon jumalattaret
Kaitasaaret (Asikkala)

Kaitasaaret on Päijänteen saariryhmä Päijät-Hämeessä Asikkalassa. == Maantietoa == Näitä kapeita saaria on kaksi ja ne sijaitsevat pohjois-etelä- suuntaisesti pitkittäin ja peräkkäin. Saaret sijaitsevat Huhtasaarien saariryhmässä ollen sen läntisimmät saaret. Saariryhmä sijaitsee Asikkalanselän keskellä Vedentaustan ja Salonsaaren välisessä salmimaisessa järvenosassa. Niiden eteläpuolella ja 700 metrin päässä sijaitsee Kotasaari ja niiden itäpuolella 500 metrin päässä Ylimmäinen Huhtasaari. Kummatkin saaret ovat 500 metriä pitkiä, mutta pohjoisempi saari on 100 metriä leveä ja toinen 120 metriä leveä. Pohjoissaaren pinta-ala on noin 2,2 hehtaaria ja eteläsaari 3,1 hehtaaria, eli niiden yhteispinta-ala on noin 5,3 hehtaaria . Saarien muoto on kuin suipolla puunlehdellä ja niillä kummallakin on nieminä kaksi terävää kärkeä. Saaret ovatkin vedenalaisen harjujakson korkeampia kohtia, jotka pilkistävät vedestä . Saarien välisessä 30 metriä leveässä salmessa on hyvin matalaa, sillä pohja erottuu ilmakuvissa . Samaan harjujaksoon luetaan kuuluvaksi myös Kotasaari . Pohjoissaaren pohjoiskärjessä sijaitsee kummeli ja saarella on kahdeksan vapaa-ajan asuntoa, kun taas eteläsaarella on niitä vain yksi. Eteläsaari on pohjoissaarta viisi metriä korkeampi ja se kohoaa noin 9 metrin korkeuteen Päijänteestä. Saaren länsipuolella kulkee lähes pohjois- etelä-suuntainen veneväylä. == Historiaa == Vuoden 1855–1856 Kalmbergin kartastossa ja Heinolan seudun taloudellisissa kartoissa vuosilta 1920 ja 1942 saaret mainitaan nimeltä, mutta niissä ei ole merkittynä rakennuksia, niittyjä tai peltomaata. Vuoden 1965 peruskartassa oli pohjoisessa saaressa jo kuusi mökkiä sekä kummeli ja seuraavassa vuoden 1980 kartassa kahdeksan mökkiä. Eteläisessä saare ainoa mökki on rakennettu ennen vuotta 1980. == Huomautukset == == Lähteet == Luokka:Asikkalanselän saaret Luokka:Asikkalan saaret
Kotiseurakuntaliike

Kotiseurakuntaliike (englanniksi: house church, organic church, simple churchKoivisto, s. 1) on kansainvälinen uskonnollinen, uuskarismaattinen kristinuskoon pohjautuva liike, joka sijoittuu perinteisten tunnustuskuntien ulkopuolelle. Sen, kuten useiden uusien uskonnollisten liikkeiden, suhde kansallisvaltioihin on jännitteinen. Yhtenä sen voimakkaan leviämisen taustatekijänä on globalisoituminen.Koivisto, s. 8 Liikkeen merkittävä edustaja on yhdysvaltalainen Neil Cole. Kotiseurakuntaliike on helluntailaisuuden tavoin ekstaattinen kokemushakuinen liike, jolle on ominaista uskonnollinen individualismi, joka korostaa yksilön kääntymiskokemusta, mutta myös voimakas yhteisöllisyys, jossa korostuvat voimakas johtajuus ja yhteisesti noudatettavat normit. Sillä on yhteyksiä myös evankelikaalisuuteen, ja se on lähellä molempia.Koivisto, s. 9–10 Yhdysvaltalaislähtöisen liikkeen levinneisyydestä ei saa helposti kuvaa, koska toisaalta kyse on nuoresta liikkeestä ja toisaalta rekisteröimättömyydestä.Koivisto, s. 10 Euroopassa ryhmien synty ajoittuu 2000-luvun alkuun. Seurakuntaverkostossa on yleensä noin yhdeksän seurakuntaa, joissa on yhteensä alle sata jäsentä. Kussakin ryhmässä on keskimäärin yksitoista jäsentä. Kaikkiaan jäseniä arvioidaan Euroopassa olevan noin 140 000\. Suomessa on viisi erillistä kotiseurakuntaverkostoa.Koivisto, s. 11 Suomessa liikettä ei ole tutkittu, mutta siitä on joitakin mainintoja Kimmo Ketolan teoksessa Uskonnot Suomessa vuodelta 2008.Koivisto, s. 12Kimmo Ketola, Uskonnot Suomessa, Kirkon tutkimuskeskus, 2008 ISBN 978-951-693-287-6 Verkossa ==Lähteet== * ==Viitteet== ==Aiheesta muualla== * Marko Jauhiainen, Seurakunta_kotona, (pdf) Luokka:Tunnustuskuntiin sitoutumaton uuskarismaattisuus Luokka:Kristilliset liikkeet
Varun Gandhi

Varun Gandhi (s. 13. maaliskuuta 1980 ) on intialainen poliitikko, joka on toiminut maansa parlamentin alahuoneen jäsenenä kolme kautta vuodesta 2009 alkaen. Hän liittyi Intian kansanpuolueeseen vuonna 2004 yhdessä äitinsä Maneka Gandhin kanssa. Vuoden 2009 parlamenttivaalikampanjansa aikana hänet pidätettiin syytettynä muslimivastaisista kommenteistaan, joissa hän videomateriaalin perusteella, kehotti väkivaltaan muslimeita vastaan. Gandhi valittiin Intian kansanpuolueen pääsihteeriksi vuonna 2013, jolloin hänestä tuli puolueensa kaikkien aikojen nuorin pääsihteeri. Hän toimi virassa vuoden ajan, kunnes puolueen uusi puheenjohtaja Amit Shah poisti hänet virasta. Puolue perusteli päätöstään sillä, että Gandhin äiti valittiin ministeriksi, minkä vuoksi puolueen oli poistettava hänet tehtävästään osana pääministeri Modin nepotismin vastaista ohjelmaa. Maneka Gandhi sanoi vuonna 2014, että Uttar Pradeshin osavaltion asiat voivat parantua vain jos Varunista tulee osavaltion pääministeri. Mediatietojen mukaan Amit Shah käski Manekaa välittömästi olemaan antamatta moisia lausuntoja ennen kuin puolue on päättänyt asioista. Ennen vuonna 2017 järjetettyjä Uttar Pradeshin osavaltiovaaleja Varun Gandhi oli kyselyjen perusteella ylivoimaisesti suosituin kansanpuolueen ehdokkaista. Hänen valintamahdollisuuksiensa arvellaan heikentyneen, koska hänen välinsä Narendra Modin, Amit Shahin ja vaikutusvaltaisen Rashtriya Swayamsevak Sangh -järjestön kanssa eivät ole parhaat mahdolliset. Hänen sijastaan Uttar Pradeshin pääministeriksi valittiin Yogi Adityanath. Gandhin vanhemmat ovat, Indira Gandhin poika, Sanjay Gandhi ja Maneka Gandhi, joka on toiminut ministerinä kansanpuolueen hallituksissa. ==Lähteet== ==Aiheesta muualla== * Varun Gandhin profiili Lok Sabhassa Luokka:Intian kansanpuolueen poliitikot Luokka:Lok Sabhan jäsenet Luokka:Vuonna 1980 syntyneet Luokka:Elävät henkilöt
Algrundet

Algrundet on saari Espoon Matinkylässä noin 1,3 kilometriä Nuottaniemen venesatamasta kaakkoon. Algrundetin koillispuolella sijaitsee Iso Vasikkasaari ja idässä Pukkisaari. Lännessä lähin naapurisaari on Rönnbusken.Algrundet Espoon opaskartalla Algrundetin pinta-ala on noin 0,4 hehtaaria ja rantaviiva noin 90 metriä. Saari käsittää yhden kiinteistön. == Lähteet == == Aiheesta muualla == *Tiedostopalvelu.maanmittauslaitos.fi *Paikkatietoalusta: Algrundet Luokka:Espoon saaret Luokka:Matinkylä
Linjeflyg

Linjeflyg oli ruotsalainen lentoyhtiö, jonka perustivat vuonna 1957 lentoyhtiöt Scandinavian Airlines System ja Aerotaco sekä sanomalehdet Dagens Nyheter ja Stockholms-Tidningen. SAS osti yhtiön kaikki osakkeet vuonna 1992 ja yhdisti sen itseensä seuraavan vuoden alussa. ==Katso myös== * Kälvestan lento-onnettomuus ==Lähteet== Luokka:Entiset ruotsalaiset lentoyhtiöt Luokka:SAS Group
Rönnbusken

Rönnbusken on saari Espoon Matinkylässä runsas kilometri Nuottaniemen venesatamasta kaakkoon. Se sijaitsee Ison Vasikkasaaren, Kalvholmsklackarnan ja Själakobbenin eteläpuolella. Rönnbuskenista noin neljänneskilometri suoraan itään sijaitsee Algrundet. Matinkylän ja Suvisaariston raja viistää Rönnbuskenin lounaisrantaa.Rönnbusken Espoon opaskartalla Kansalaisen karttapaikan mukaan Rönnbuskenin pinta-ala on runsaat 20 aaria. Rönnbusken on yleinen saaren nimi Suur-Helsingin saaristossa. Kirkkonummella on kolme Rönnbuskenia ja Helsingissä yksi. == Lähteet == == Aiheesta muualla == *Tiedostopalvelu.maanmittauslaitos.fi *Paikkatietoalusta: Rönnbusken *Sää Rönnbusken, Espoo Luokka:Espoon saaret Luokka:Matinkylä
Boëtius Murenius

Boëtius Olai Murenius (Muur) (n. 1600 Ruotsi – 27. marraskuuta 1667 Saltvik) oli opettaja, rehtori ja pappi, joka toimi Ahvenanmaan lääninrovastina. ==Henkilöhistoria== Murenius syntyi todennäköisesti Romfartunan pitäjässä Västmanlandissa. Hänen puolisonsa oli Anna Samuelis, avioliitto solmittiin ennen vuotta 1630. Murenius kävi koulua Västeråsissa, opettajanaan muun muassa Johannes Terserus. Uppsalan yliopiston kirjoille hänet merkittiin keväällä 1620. Hän toimi opiskeluaikanaan 1622 Johannes Gezelius vanhemman kotiopettajana. Suomeen Murenius siirtyi noin 1627, toimien Turussa matematiikan ja kaunopuheisuuden lehtorina koulussa, joka muuttui lukioksi 1630. Koulun rehtori hän oli 1632–1635 ja jälkimmäisenä vuonna piispa Rothoviouksen sijaisena valtiopäivillä Ruotsissa. Valtakirjan Saltvikin kirkkoherraksi Murenius sai 1636 ja Ahvenanmaan lääninrovasti hänestä tuli 1637. Hänen esityksestään perustettiin spitaalisairaita varten sairaala Föglön Gloskäriin 1643, lukutaitoa hän edisti muun muassa tekemällä aloitteen koulun perustamisesta Saltvikiin, joka toteutui 1639.Biografiakeskus, Turun hiippakunnan paimenmuisto 1554–1721: Murenius, Boëtius Olai (1600–1669) (Viitattu 5.11.2019) ==Lähteet== ==Kirjallisuutta== * Boëtius Murenius' Acta visitatoria 1637–1666, 1905, Kaarlo Österbladh (toim.), Suomen kirkkohistoriallisen seuran toimituksia, Nide 6, ISSN 0356-0759 Luokka:Suomalaiset papit Luokka: Suomalaiset opettajat Luokka: Suomen koulujen rehtorit Luokka:Ahvenanmaan historia Luokka:Vuonna 1600 syntyneet Luokka:Vuonna 1667 kuolleet
Stora Blindsund

Stora Blindsund on saari Espoon Matinkylässä Nuottaniemen venesataman itäpuolella. Etäisyys Stora Blindsundista Matinkylän manneralueeseen on noin sata metriä. Noin sata metriä Stora Blindsundista itään sijaitsee Lilla Blindsund. Iso Vasikkasaari sijaitsee Stora Blindsundin kaakkoispuolella. Stora Blindsundin omistaa Espoon kaupunki. Kansalaisen karttapaikan mukaan saaren pinta-ala on noin 0,8 hehtaaria.Stora Blindsund Espoon opaskartalla == Lähteet == == Aiheesta muualla == *Tiedostopalvelu.maanmittauslaitos.fi *Stora Blindsund, Uusimaa, Suomi — Sunrise, Sunset, and Daylength Luokka:Espoon saaret Luokka:Matinkylä
Lilla Blindsund

Lilla Blindsund on saari Espoon Matinkylässä Nuottaniemen venesataman itäpuolella. Etäisyys Lilla Blindsundista Matinkylän manneralueeseen on vain parikymmentä metriä. Noin sata metriä Lilla Blindsundista länteen sijaitsee Stora Blindsund, joka nimestään huolimatta ei juurikaan ole Lilla Blindsundia suurempi. Iso Vasikkasaari sijaitsee Lilla Blindsundin kaakkoispuolella. Lilla Blindsundin omistaa Espoon kaupunki. Kansalaisen karttapaikan mukaan saaren pinta-ala on noin 0,8 hehtaaria.Lilla Blindsund Espoon opaskartalla Espoon kaupunginvaltuusto päätti joulukuussa 2021 talousarvion yhteydessä, että vuonna 2023 saareen rakennetaan silta. Saaren muuttamista yleiseksi ulkoilusaareksi sillan avulla on suunniteltu jo pitkään. Silta on myös merkitty alueen lainvoimaiseen asemakaavaan. == Lähteet == == Aiheesta muualla == *Tiedostopalvelu.maanmittauslaitos.fi *Lilla Blindsund, Uusimaa, Suomi — Sunrise, Sunset, and Daylength Luokka:Espoon saaret Luokka:Matinkylä
Choudétsi

Choudétsi () on Kreikan kylä, joka sijaitsee Kreetan saarella. Se kuuluu hallinnollisesti Archánes-Asteroúsian kuntaan, Iraklionin alueyksikköön ja Kreetan alueeseen. Aiemmin kylä kuului Níkos Kazantzákisin kuntaan ja vuodesta 2011 lähtien Archánes-Asteroúsian kunnan Níkos Kazantzákisin kunnallisyksikköön. Choudétsi muodostaa oman kyläyhdyskuntansa (Τοπική Κοινότητα Χουδετσίου, Topikí Koinótita Choudetsíou). Kylän väkiluku on 780 (vuonna 2011). Choudétsin kylä sijaitsee Kreetan keskiosissa noin 23 kilometriä etelään Iraklionista ja noin kolme kilometriä eteläkaakkoon Archánesista. Kylän lähistöltä on tehty joitakin minolaisaikaisia löytöjä. Kylä itsessään on ollut olemassa viimeistään vuonna 1279. Choudétsin nähtävyyksiin kuuluvat muun muassa kirkko vuodelta 1874 sekä kansanperinnemuseo. Lähistöllä sijaitsevat bysanttilaisaikaiset Pyhän Nikolaoksen (Ágios Nikólaos), Pyhän Johanneksen (Ágios Ioánnis) ja Pyhän Antonioksen (Ágios Antónios) kirkot sekä Neitsyt Maria (Panagía) Spiliótissan luostari. Kylä tunnetaan muun muassa vuotuisista musiikkijuhlistaan. Choudétsin ympäristössä harjoitetaan paljon viininviljelyä. == Lähteet == == Aiheesta muualla == Luokka:Archánes-Asteroúsia Luokka:Kreetan kylät
Pithári

Pithári () on Kreikan kylä, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Pithári on osa Arónin kyläyhdyskuntaa. Kylän väkiluku on 1 724 (vuonna 2011). Pithári sijaitsee Akrotírin niemimaan eteläosassa noin 8,5 kilometriä itään Chanián keskustasta. Se on nykyään käytännössä Chanián esikaupunkialuetta. Pithárin ympärillä sijaitsevat muun muassa kylät Ágios Nikólaos, Argoulidés ja Anemómyloi. Chanián kansainvälinen lentoasema sijaitsee noin neljä kilometriä kylästä itäkaakkoon. Aiemmin kylä kuului Akrotírin kuntaan ja vuodesta 2011 lähtien Chanián kunnan Akrotírin kunnallisyksikköön. == Lähteet == Luokka:Chaniá Luokka:Kreetan kylät
Cardin (Oklahoma)

Cardin on aavekaupunki Ottawan piirikunnassa Oklahoman osavaltiossa Yhdysvalloissa. Kaupungin väkiluku oli vielä vuoden 2000 väestönlaskennan mukaan 150, mutta vuoden 2010 väestönlaskennan mukaan siellä asui vain kolme asukasta. Marraskuussa 2010 kaupungissa ei asunut enää kukaan. == Historia == Kaupunki perustettiin vuonna 1913 lyijy- ja sinkkikaivosten lähelle. Se tunnettiin perustamisestaan vuoteen 1920 asti nimellä Tar River. Tämän jälkeen nimi vaihdettiin Cardiniksi. Nimenvaihdon aikaan asukkaita oli noin 2 640, mutta jo vuonna 1930 asukasluku oli vain 437. Nykyisin Cardin sijaitsee yhdessä Picherin ja Hockervillen kanssa Tar Creek Superfund site -alueella, joka on suljettu kaivostoiminnan aiheuttamien lyijysaastumisen ja maansortumavaaran vuoksi. Yhdysvaltain liittovaltio osti kaupunkien talot saadakseen asukkaat poistumaan vaaralliselta alueelta. Viimeinen palvelu Cardinissa lopetettiin kaupungin postin sulkeutuessa helmikuussa 2009. == Lähteet == Luokka:Oklahoman aavekaupungit
Profítis Ilías (Iraklion)

Profítis Ilías () on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Aiemmin kylä kuului Témenoksen kuntaan ja vuodesta 2011 lähtien Iraklionin kunnan Témenoksen kunnallisyksikköön. Profítis Ilías muodostaa oman kyläyhdyskuntansa (Τοπική Κοινότητα Προφήτη Ηλία, Topikí Koinótita Profíti Ilía). Kylän väkiluku on 1 429 (vuonna 2011). Profítis Ilíaksen kylä sijaitsee noin 19,5 kilometriä etelälounaaseen Iraklionin kaupungista. Se on rakennettu Rókkan vuoren luoteisrinteeseen noin 350 metrin korkeudelle merenpinnasta laskettuna. Kylä on nimellään omistettu profeetta Elialle. Kylän pääkirkko, joka on vuodelta 1887, on omistettu Elian lisäksi Neitsyt Marialle. Kylän lähellä 507 metriä korkealla Rókkan vuorella sijaitsevat Témenoksen linnoituksen rauniot. Antiikin aikana samalla paikalla sijaitsi Lykastoksen kaupunki. Linnoituksen rakennutti bysanttilaisella kaudella Nikeforos Fokas, jonka tarkoituksena oli siirtää Iraklionin kaupunki vuorelle turvallisempaan paikkaan sen jälkeen, kun se oli vallattu takaisin arabeilta vuonna 961. Kaupungin siirtoyritys kuitenkin epäonnistui. Kylän kautta kulkee Euroopan kaukovaellusreitti E4. == Lähteet == Luokka:Iraklion Luokka:Kreetan kylät
Douthat (Oklahoma)

Douthat on aavekaupunki Ottawan piirikunnassa, Yhdysvaltain Oklahomassa. Kaupunki sijaitsee 2 mailia (3.2 kilometriä) etelään Picheristä. Kaupungissa oli ollut postitoimisto, joka avattiin maaliskuussa 1917. Kaupunki nimettiin Zahn A. Douthatin mukaan. Douthat on nyt autio ja osa Tar Creek Superfund sitea. Luokka:Oklahoman aavekaupungit